|  |  |
| --- | --- |
|  |  |
| Til høringsparterne på vedlagte høringsliste | 19. december 2025  2025-2789 |

# Høring over udkast til forslag lov om opgradering af Vestmotorvejen mellem Korsør og Vemmelev

Transportministeriet forventer i denne folketingssamling at fremsætte en anlægslov indeholdende fire forskellige projekter, hvor vedlagte udkast til ovennævnte lovforslag indgår.

I lovudkastet indgår i det væsentlige følgende:

Lovforslaget bemyndiger transportministeren til at opgradere Vestmotorvejen på strækningen mellem Korsør og Vemmelev, herunder anlægge nødspor. Nødsporene anlægges i begge retninger, men vil blive afbrudt ved de eksisterende broer, så broerne kan bibeholdes. Ligeledes bemyndiges ministeren til at omlægge lokale veje og stier. Herudover indeholder lovforslaget om etablering af støjskærme.

Baggrunden for lovforslaget er aftalen af 28. juni 2021 om Infrastrukturplan 2035. Lovforslaget skal dermed være med til at udmønte infrastrukturplanen.

Til brug for anlægget indeholder lovforslaget en række bestemmelser, som regulerer forhold som miljø, planlægning, varetagelse af naturhensyn, ledningsarbejder, klageadgang, domstolsprøvelse m.v. Lovforslaget udgør på nogle punkter en fravigelse af procedurer og myndighedskompetence i plan-, natur- og miljølovgivningen, herunder afskæring af klageadgange. Plan-, natur- og miljøhensyn vil uanset denne fravigelse fortsat blive varetaget under anlæggets udførelse.

Ved afgivelse af høringssvar samtykkes til offentliggørelse af høringssvaret, herunder afsenders navn og adresse, på bl.a. Høringsportalen.dk, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres.

Lovforslaget vil blive slået sammen med lovforslagene om anlæg af ny motorvej mellem Næstved og Rønnede, udvidelsen af Motorring 4 syd og Ring 4 ved København, inden lovforslaget fremsættes for Folketinget. Men projekterne sendes i høring separat af hinanden.

Transportministeriet skal venligst bede om eventuelle bemærkninger **senest den 30. januar 2026.**

Høringssvar bedes sendt til [trm@trm.dk](mailto:trm@trm.dk) samt [arp@trm.dk](mailto:arp@trm.dk).

Spørgsmål vedrørende høringen kan stilles til Anders Petersen på mail [arp@trm.dk](mailto:arp@trm.dk) og telefon 20 69 79 95.

Med venlig hilsen

Anders Petersen